

**ΔΗΜΟΣ ΘΕΡΜΗΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ**

ΑΝΑΡΤΗΤΕΑ ΣΤΟ ΔΙΑΔΙΚΤΥΟ

ΠΕΡΙΛΗΨΗ ΑΠΟΦΑΣΗΣ

Από το υπ’ αριθμ. **57/13-12-2023** πρακτικό έκτακτης συνεδρίασης του Δημοτικού Συμβουλίου Θέρμης.

**Αριθμ. Απόφ. 406/2023 ΘΕΜΑ : «Έγκριση Σχεδίου Πολιτικής Προστασίας -Σχέδιο Αντιμετώπισης Εκτάκτων Αναγκών και Άμεσης/Βραχείας Διαχείρισης των Συνεπειών από την Εκδήλωση Χιονοπτώσεων και Παγετού του Δήμου Θέρμης»**

Σήμερα την 13η Δεκεμβρίου - 2023 ημέρα Τετάρτη και ώρα 18.00μμ συνήλθε στο Πολιτιστικό Κέντρο Δήμου Θέρμης στη Θέρμη αντί του δημοτικού καταστήματος Τριλόφου, εκτάκτως λόγω διακοπής ρεύματος στην περιοχή της Κοινότητας Τριλόφου, σε έκτακτη δια ζώσης συνεδρίασης το Δημοτικό Συμβούλιο του Δήμου Θέρμης μετά από την υπ αριθμ. 86876/08-12-2023 έγγραφη πρόσκληση της Προέδρου του Δημοτικού Συμβουλίου, η οποία επιδόθηκε σε καθένα σύμβουλο και στο Δήμαρχο σύμφωνα με τις διατάξεις των άρθρων 95 και 96 του Ν. 3463/2006 (Φ.Ε.Κ. 114/τεύχος Α’/2006) περί «Κυρώσεως του Κώδικα Δήμων και Κοινοτήτων» και των άρθρων 65 και 67 του Ν. 3852/2010 (Φ.Ε.Κ. 87/τεύχος Α’/2010) περί «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» καθώς και σύμφωνα με την παρ. 5 του άρθρου 67 του Ν.3852/2010 (ΦΕΚ 87/τ.Α΄/07.06.2010) όπως αντικαταστάθηκε από το άρθρο 11 του Ν. 5043/2023 (ΦΕΚ 91/Α΄/ 13-04-2023) για την συζήτηση και λήψη απόφασης στα κατωτέρω θέματα της ημερήσιας διάταξης

1. **Εγκριση πρωτοκόλλου προσωρινής & οριστικής παραλαβής του έργου «Ασφαλτοστρώσεις Αγροτικών Οδών Δήμου Θέρμης για τη βελτίωση της πρόσβασης σε γεωργική γη και κτηνοτροφικές εκμεταλλεύσεις» (Αρ.Μελ. 32/2018 Αρ.Έρ. 02/2020).**
2. **Έγκριση πρωτοκόλλου οριστικής παραλαβής του έργου: “ΑΠΟΚΑΤΑΣΤΑΣΗ ΒΛΑΒΩΝ ΚΑΙ ΑΣΦΑΛΤΟΣΤΡΩΣΕΙΣ ΠΑΡΑΚΑΜΠΤΗΡΙΩΝ ΑΓΡΟΤΙΚΩΝ ΟΔΩΝ ΤΟΥ ΑΓΡΟΚΤΗΜΑΤΟΣ ΤΡΙΛΟΦΟΥ ΤΟΥ ΔΗΜΟΥ ΘΕΡΜΗΣ” (Α.Μ. 22 / 2021, Α.Ε. 03/21)**
3. **Τροποποίηση της χωροθέτησης της Λαϊκής Αγοράς Νέου Ρυσίου (Αποφ ΕΠΖ 91/2023)**
4. **Έγκριση περιοριστικών μέτρων κυκλοφορίας οδούς της κοινότητας Κ. Σχολαρίου για τις ανάγκες κατασκευής του έργου: “Αντικατάσταση κεντρικού αγωγού από το Κάτω Σχολάρι στην Καρδία, περιοχή ΤΑΚΑΝ“. (Αποφ. ΕΠΖ 97/2023)**
5. **Έγκριση χορήγησης άδειας διέλευσης κοινόχρηστου χώρου για έγκριση εισόδου – εξόδου εγκατάστασης (Αποφ ΕΠΖ 94/2023)**
6. **Έγκριση κοπής δένδρου επί της οδού Αγίου Αθανασίου με Χρ. Γούσιου γωνία στον Τρίλοφο**
7. **Έγκριση κοπής δένδρων στην πλατεία Χανια στα Βασιλικά**
8. **Έγκριση Σχεδίων Πολιτικής Προστασίας -Σχέδιο Αντιμετώπισης Εκτάκτων Αναγκών και Άμεσης/Βραχείας Διαχείρισης των Συνεπειών από την Εκδήλωση Χιονοπτώσεων και Παγετού του Δήμου Θέρμης**
9. **Έγκριση εγκατάστασης-προσθήκης νέων γραμματοθυρίδων στη Δημοτική Κοινότητα Βασιλικών.**
10. **Παραχώρηση έδρας σε υπό σύσταση Σύλλογο καθηγητών Αγγλικής Γενικής και Ειδικής Αγωγής.**

Αφού διαπιστώθηκε ότι υπάρχει νόμιμη απαρτία γιατί σε σύνολο 33 μελών βρέθηκαν παρόντα 18 δηλαδή

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
|  |  |  | Παπαδόπουλος Θεόδωρος, Δήμαρχος |
| 1 | Παπαδάκη Αθηνά Πρόεδρος | 1 | Γραικός Κωνσταντίνος Γραμματέας |
| 2 | Αποστόλου Στυλιανό | 2 | Αγοραστούδη Ευγενία Αντιπρόεδρος |
| 3 | Βογιατζής Δημήτριος | 3 | Αναγνώστου Πασχάλης |
| 4 | Γαντάς Σπυρίδων | 4 | Βλαχομήτρος Δημήτριος |
| 5 | Γκιζάρης Στέργιος | 5 | Γκοστίλης Βασίλειος |
| 6 | Ζελιλίδης Δαμιανός | 6 | Μαλικάς Ευριπίδης (Δάκης) |
| 7 | Ιωσηφίδης Ιωάννης | 7 | Μπίκος Νικόλαος |
| 8 | Καρκατζίνος Νικόλαος | 8 | Λαγός Νικόλαος |
| 9 | Καρκατζούνης Θεοφάνης (Φάνης) | 9 | Τριανταφυλλίδου Ιωάννα |
| 10 | Κουγιουμτζίδη Κωνσταντίνο | 10 | Τσολάκης Απόστολος προσήλθε πριν τη συζήτηση του 3ου θέματος της ημερήσιας διάταξης |
| 11 | Κούτρη Ευαγγελία (Λίτσα) | 11 | Φάσσας Χρήστος |
| 12 | Μωραϊτης Αργύριος (Λάκης) | 12 | Φωτιάδης Σάββας |
| 13 | Μουστάκας Βασίλειος | 13 | Χατζηαντωνίου Αργυρώ |
| 14 | Πάζης Κωνσταντινος | 14 | Χατζηδημητρίου Φανή |
| 15 | Πονερίδης Παναγιώτης | 15 | Χίνη Δήμητρα |
| 16 | Σαμαράς Σωκράτης |  |  |
| 17 | Τιτέλης Κωνσταντίνος |  |  |
| 18 | Τσιφτελίδου Άννα |  |  |

Κηρύχθηκε από την Πρόεδρο η έναρξη της συνεδρίασης

1. Στη συνεδρίαση συμμετείχε υπάλληλος του Δήμου Θέρμης για την τήρηση των πρακτικών του συμβουλίου.

# Έπειτα από τη συζήτηση του 2ου θέματος της ημερήσιας διάταξης τον Δήμαρχο αναπλήρωσε ο Αντιδήμαρχος Οικονομικών υπηρεσιών Τσολάκης Απόστολος σύμφωνα με την αριθ. 85035/ 2022 απόφαση Δημάρχου

Στη συνέχεια η Πρόεδρος είπε ότι σύμφωνα με την παράγραφο 5 άρθρου 65 του Ν. 3852/2010 όπως συμπληρώθηκε με τη παρ. 2 του αρθ. 1 του Ν.4257/2014 και ισχύει «*Ένα (1) μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το Δημοτικό Συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, καθώς και για θέματα που αφορούν στην υλοποίηση συγχρηματοδοτούμενων έργων*.»

Η συνεδρίαση αυτή κρίθηκε αναγκαία, προκειμένου να συζητηθούν σαν κατεπείγοντα τα θέματα της ημερήσιας διάταξης σε τακτική συνεδρίαση του Δημοτικού Συμβουλίου και να ληφθούν οι σχετικές αποφάσεις

**Για το 1ο θέμα** διότι πρόκειται για χρηματοδοτούμενο έργο από το Πρόγραμμα ΦΙΛΟΔΗΜΟΣ Ι μέσω επενδυτικού δανείου που χορηγήθηκε από το Ταμείο Παρακαταθηκών και Δανείων.

**Για το 2ο θέμα** διότι εκκρεμεί οικονομική υποχρέωση έναντι του αναδόχου του έργου η οποία προκύπτει από επιστροφή κρατήσεων από τον τελευταίο λογαριασμό, καταβολή ποσού αναθεώρησης καθώς και επιστροφή της εγγυητικής καλής εκτέλεσης του έργου. Οι ως άνω επιστροφές πραγματοποιούνται με τη σύνταξη τελικού λογαριασμού εκ μέρους του αναδόχου , αφού πρώτα εγκριθεί  το πρωτόκολλο από το ΔΣ. Προκειμένου λοιπόν να μην υπάρξει καθυστέρηση και όχληση από τον ανάδοχο και για να τακτοποιηθούν οι οικονομικές εκκρεμότητες εντός του οικ. έτους 2023 είναι αναγκαία η άμεση έγκριση του πρωτοκόλλου παραλαβής του έργου.

**Για το 3ο θέμα**  καθώς από τον Μάιο του 2023 που εφαρμόστηκαν οι κυκλοφοριακές ρυθμίσεις δημιουργούνται σοβαρά κυκλοφοριακά προβλήματα στον οικισμό.

**Για το 4ο θέμα** καθώς το έργο χρηματοδοτείται από το ΕΣΠΑ

**Για το 5ο θέμα** καθώς η επιχείρηση έχει σφραγισθεί από τις 12-10-10123 σύμφωνα με το υπ΄αριθμ.πρωτ οικ.628602(52432)/18-09-2023 έγγραφο της Δ/σνης Μεταφορών & Επικοινωνιών της ΠΚ\

**Για το 6ο θέμα** Το θέμα κρίνεται κατεπείγον καθώς υπάρχει μεγάλη πιθανότητα να έχουν εισχωρήσειοι ρίζες του δέντρου και εντός του κτιρίου.

**Για το 7ο θέμα** προκειμένου να ολοκληρωθούν οι εργασίες εκσκαφής των θεμελίων κατασκευής αμφιθεάτρου (πλάτωμα 1

**Για το 8ο θέμα** για την ορθή και ομαλή λειτουργία του δήμου σε έκτακτες ανάγκες.

**Για το 9Ο θέμα** για την εξυπηρέτηση των κατοίκων της περιοχής.

**Για το 10ο θέμα** προκειμένου να ολοκληρωθεί η φορολογική ταυτότητα του συλλόγου εντός του τρέχοντος έτους και να δοθεί η δυνατότητα συμμετοχής τους σε ευρωπαϊκές συνεργασίες.

Ύστερα από αυτό η Πρόεδρος πρότεινε να συζητηθεί το 8ο της ημερήσιας διάταξης που αφορά την **Έγκριση Σχεδίων Πολιτικής Προστασίας -Σχέδιο Αντιμετώπισης Εκτάκτων Αναγκών και Άμεσης/Βραχείας Διαχείρισης των Συνεπειών από την Εκδήλωση Χιονοπτώσεων και Παγετού του Δήμου Θέρμης**

Επίσης σύμφωνα με τις διατάξεις του άρθρου 67 του Ν. 3463/2006 (Κ.Δ.Κ.) για να συζητηθεί θέμα ως κατεπείγον από το Δημοτικό Συμβούλιο, και να ληφθεί απόφαση γι’ αυτό, πρέπει πρώτα το συμβούλιο να αποφανθεί για το κατεπείγον των θεμάτων.

Το συμβούλιο αφού άκουσε την εισήγηση της προέδρου, είδε τις διατάξεις του άρθρου 67 και μετά από διαλογική συζήτηση, από την οποία προέκυψε ότι το ανωτέρω θέμα είναι πράγματι κατεπείγον

**Α Π Ο Φ Α Σ Ι Ζ Ε Ι ομόφωνα**

Κρίνει το ανωτέρω θέμα ως κατεπείγον.

Η Πρόεδρος εισηγούμενη το παραπάνω θέμα είπε ότι με την υπ΄αριθμ. 4/2023 απόφασή της, η Εκτελεστική Επιτροπή του Δήμου λαμβάνοντας υπόψη :

1. Το Ν.3013/2002 "Περί αναβάθμισης της Πολιτικής Προστασίας και λοιπές διατάξεις".(ΦΕΚ102, τευχ. Α),
2. Το άρθρο 63 παρ θ του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α΄/2010),
3. Το [Ν. 4662/20](https://www.nomotelia.gr/nservice22/document?documentId=1149115) (ΦΕΚ 27 Α/7-2-2020): Εθνικός Μηχανισμός Διαχείρισης Κρίσεων και Αντιμετώπισης Κινδύνων, αναδιάρθρωση της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας, αναδιοργάνωση του Πυροσβεστικού και άλλες διατάξεις.
4. Την Υ.Α 1299/7-4-2003 και το Ν.3852/2010 : Αρμοδιότητες Δημάρχου στα πλαίσια αντιμετώπισης έκτακτων αναγκών και διαχείρισης συνεπειών από την εκδήλωση πλημμυρικών φαινομένων.
5. Το υπ’ αριθμό A2614/2-12-2022 έγγραφό της ΓΓΠΠ: 2η Έκδοση του Γενικού Σχεδίου Αντιμετώπισης Εκτάκτων Αναγκών και Άμεσης/Βραχείας Διαχείρισης των Συνεπειών από την Εκδήλωση Χιονοπτώσεων και Παγετού με την κωδική ονομασία «ΒΟΡΕΑΣ 2», στα πλαίσια του Γενικού Σχεδίου Πολιτικής Προστασίας με τη συνθηματική λέξη "Ξενοκράτης",

προέβη στη Επικαιροποίηση του Σχεδίου Αντιμετώπισης Εκτάκτων Αναγκών και Άμεσης/Βραχείας Διαχείρισης των Συνεπειών από την Εκδήλωση Χιονοπτώσεων και Παγετού με την κωδική ονομασία «ΒΟΡΕΑΣ 2», σε εναρμόνιση με τα ανωτέρω σχετικά, στα πλαίσια του Σχεδιασμού Πολιτικής Προστασίας του Δήμου Θέρμης μετά από σχετική εισήγηση του Αυτοτελούς Τμήματος Πολιτικής Προστασίας του Δήμου Θέρμης, το οποίο εισηγείται στο Δημοτικό Συμβούλιο για τελική έγκριση (παρατίθεται παρακάτω στο σύνολό του ως αναπόσπαστο μέρος της παρούσας απόφασης).

Μετά την παρουσίαση η Πρόεδρος κάλεσε το συμβούλιο να αποφασίσει σχετικά.

Το Δημοτικό Συμβούλιο ύστερα από διαλογική συζήτηση και αφού έλαβε υπόψη του την εισήγηση της Προέδρου, την υπ΄αριθμ. 4/2023 απόφαση της Εκτελεστικής Επιτροπής του Δήμου. καθώς και τις διατάξεις του Ν. 3013/2002 (ΦΕΚ102/Α΄), του Ν. 4662/20 (ΦΕΚ 27 Α΄/7-2-2020), την Υ.Α 1299/7-4-2003, το υπ’ αριθμό A2614/2-12-2022 έγγραφό της ΓΓΠΠ, καθώς και τις διατάξεις του Ν. 3463/2006 (Κ.Δ.Κ.) του Ν. 3852/2010 και του Ν. 4555/21018 όπως τροποποιήθηκαν και ισχύουν

**ΑΠΟΦΑΣΙΖΕΙ ομόφωνα**

Εγκρίνει το επικαιροποιημένο σχέδιο αντιμετώπισης Εκτάκτων Αναγκών και Άμεσης/Βραχείας διαχείρισης των συνεπειών από εκδήλωση Χιονοπτώσεων και Παγετού με την κωδική ονομασία «ΒΟΡΕΑΣ 2», στα πλαίσια του Γενικού Σχεδίου Πολιτικής Προστασίας με τη συνθηματική λέξη "Ξενοκράτης" στο σύνολό του, όπως αυτό εισηγήθηκε η Εκτελεστική Επιτροπή, αναλύεται παρακάτω και αποτελεί αναπόσπαστο μέρος της παρούσας απόφασης.

ΤΟ ΠΛΗΡΕΣ ΚΕΙΜΕΝΟ ΤΗΣ ΑΠΟΦΑΣΗΣ ΜΕ ΣΥΝ ΤΟ ΣΧΕΔΙΟ ΑΝΑΡΤΗΘΗΚΕ ΣΤΗ ΔΙΑΥΓΕΙΑ ΜΕ ΑΔΑ: 6ΦΛ9ΩΡΣ-ΚΣΓ

**Η απόφαση αυτή πήρε αύξοντα αριθμό 406/2023**

Αφού τελείωσαν τα θέματα της ημερήσιας διάταξης, λύνεται η συνεδρίαση.

Για το παραπάνω θέμα συντάχθηκε το παρόν πρακτικό και υπογράφεται ως εξής :

#

# Υ Π Ο Γ Ρ Α Φ Ε Σ

#  ΑΚΡΙΒΕΣ ΑΠΟΣΠΑΣΜΑ

##### Ο ΠΡΟΕΔΡΟΣ ΤΑ ΜΕΛΗ Η ΠΡΟΕΔΡΟΣ Δ.Σ.

 ΠΑΠΑΔΑΚΗ ΑΘΗΝΑ